ദുരിതാശ്വാസ ക്യാമ്ബില് കഴിയുന്നവരെ ഗവര്ണര് സന്ദര്ശിച്ചു വിഴിഞ്ഞം: കേരളത്തില് അടിക്കടി ഉണ്ടാകുന്ന പ്രകൃതി ദുരന്തങ്ങളില് ആശങ്ക രേഖപ്പെടുത്തി ഗവര്ണര് ആരിഫ് മുഹമ്മദ് ഖാന്. ഹൃദയഭേദകമായ അവസ്ഥയിലൂടെയാണ് ജനം കടന്നുപോകുന്നതെന്നും തുടര്ച്ചയായ ഇത്തരം സാഹചര്യങ്ങള് സൂചിപ്പിക്കുന്നത് നമ്മള് പ്രകൃതിയെ സംരക്ഷിക്കേണ്ടതിനെക്കുറിച്ച് കൂടിയാണെന്നും അദ്ദേഹം പറഞ്ഞു . അപകടസാധ്യതയുള്ള മേഖലകളില്നിന്ന് ജനം മാറി താമസിക്കണം. നാവികസേനയും കരസേനയും വ്യോമസേനയും പ്രതിസന്ധികളെ നേരിടാന് പൂര്ണ സജ്ജരാണ്. എങ്കില്പോലും മുഴുവന് ജനങ്ങളും ജാഗ്രത പാലിക്കണം. മഴ മുന്നറിയിപ്പ് നല്കുന്നതില് വീഴ്ചയുണ്ടായെന്ന ആരോപണം ശക്തമാണെങ്കിലും ഇതിനോട് പ്രതികരിക്കാനില്ലെന്നും ഗവര്ണര് പറഞ്ഞു. വെള്ളായണിയിലെ ദുരിതാശ്വാസ ക്യാമ്ബ് സന്ദര്ശിക്കാനെത്തിയതായിരുന്നു അദ്ദേഹം. കഴിഞ്ഞ ദിവസങ്ങളിലുണ്ടായ കനത്ത മഴയില് പുഞ്ചക്കരി, വെള്ളായണി അടക്കമുള്ള പ്രദേശങ്ങളില് നിരവധി വീടുകളില് വെള്ളം കയറുകയും നാശനഷ്ടം ഉണ്ടാകുകയും ചെയ്തു. ഇതിനെ തുടര്ന്നാണ് 30 കുടുംബങ്ങളെ മുടിപ്പുരനട എല്.പി സ്കൂളിലെ ദുരിതാശ്വാസ ക്യാമ്ബിലേക്ക് മാറ്റിയത്. ക്യാമ്ബിലെത്തിയ ഗവര്ണര് ദുരിതബാധിതരുടെ പ്രശ്നങ്ങള് ചോദിച്ചറിഞ്ഞു. വെള്ളപ്പൊക്കത്തില് വീട്ടിലെ മുഴുവന് സാധനങ്ങളും നഷ്ടമായെന്നും ര്ക്കാറിെന്റ ഭാഗത്തുനിന്ന് അടിയന്തര സഹായം വേണമെന്നും ക്യാമ്ബിലുണ്ടായിരുന്നവര് ഗവര്ണറോട് ആവശ്യപ്പെട്ടു. എല്ലാസഹായവും എത്തിക്കാനുള്ള ഇടപെടല് ഉറപ്പുനല്കിയ ഗവര്ണര് അരമണിക്കൂറോളം ക്യാമ്ബില് ചെലവഴിച്ചശേഷമാണ് മടങ്ങിയത്. എം. വിന്സെന്റ് എം.എല്.എ, ജില്ല പഞ്ചായത്തംഗം ഭഗത്ത് റൂഫസ് എന്നിവരും ഒപ്പമുണ്ടായിരുന്നു.